Av positive trekk har narsissistiske ledere ofte en klar visjon, i tillegg til å være ekstroverte og karismatiske. De har en tendens til å generere et stort antall tilhengere, og er også svært avhengige av tilhengerne. Personer med narsissistisk personlighet tar ofte ledelsen i grupper og har større sannsynlighet for å bli ledere. Studier har derimot funnet at når de først har oppnådd denne makten, så utfører de ikke lederrollen noe bedre enn andre.